CELEX: 22014D0020
Language: hr
Date: 2014-02-14 00:00:00
Title: Odluka Zajedničkog odbora EGP-a br. 20/2014 od 14. veljače 2014. o izmjeni Priloga XIII. (Promet) Sporazumu o EGP-u

17.7.2014   
            
            
               HR
            
            
               Službeni list Europske unije
            
            
               L 211/29
            
         ODLUKA ZAJEDNIČKOG ODBORA EGP-A
   br. 20/2014
   od 14. veljače 2014.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Uredbu Komisije (EU) br. 321/2013 od 13. ožujka 2013. o tehničkoj specifikaciji za interoperabilnost u vezi s podsustavom "željeznička vozila – teretni vagoni" željezničkog sustava u Europskoj uniji i o stavljanju izvan snage Odluke 2006/861/EZ (1) treba uključiti u Sporazum o EGP-u.
            
         
               (2)
            
            
               Uredbom (EU) br. 321/2013 stavlja se izvan snage Odluka Komisije 2006/861/EZ (2) koja je uključena u Sporazum o EGP-u i koju stoga treba staviti izvan snage sukladno Sporazumu o EGP-u.
            
         
               (3)
            
            
               Prilog XIII. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Prilog XIII. Sporazumu o EGP-u mijenja se kako slijedi:
   
               1.
            
            
               Nakon točke 37.m (Odluka Komisije 2008/164/EZ) umeće se sljedeće:
               
                           „37.n.
                        
                        
                           
                              32013 R 0321: Uredba Komisije (EU) br. 321/2013 od 13. ožujka 2013. o tehničkoj specifikaciji za interoperabilnost u vezi s podsustavom ‚željeznička vozila – teretni vagoni’ željezničkog sustava u Europskoj uniji i o stavljanju izvan snage Odluke 2006/861/EZ (SL L 104, 12.4.2013., str. 1.).
                           Za potrebe ovog Sporazuma odredbe Uredbe tumače se uz sljedeću prilagodbu:
                           U točki 7.4. Priloga Uredbi riječi ‚i Norveška’ dodaju se nakon riječi ‚Švedska’ te riječi ‚i norveški’ dodaju se nakon riječi ‚švedski’.”
                        
                     
         
               2.
            
            
               Tekst točke 37.l (Odluka Komisije 2006/861/EZ) briše se.
            
         Članak 2.
   Tekstovi Uredbe (EU) br. 321/2013 na islandskom i norveškom jeziku, koji se objavljuju u Dodatku o EGP-u Službenom listu Europske unije, vjerodostojni su.
   Članak 3.
   Ova Odluka stupa na snagu 15. veljače 2014., pod uvjetom da su sve obavijesti iz članka 103. stavka 1. Sporazuma o EGP-u podnesene. (3)
   
   Članak 4.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 14. veljače 2014.
      
         
            Za Zajednički odbor EGP-a
         
         
            Predsjednik
         
         Gianluca GRIPPA
      
   
   
      (1)  SL L 104, 12.4.2013., str. 1.
   
   
      (2)  SL L 344, 8.12.2006., str. 1.
   
   
      (3)  Ustavni zahtjevi nisu navedeni.